strategijos III prioritetas „KAIMO GYVENTOJŲ AKTYVUMO SKATINIMAS“

priemonė                                     3.1. PRIEMONĖ. Kaimo gyventojų aktyvumo skatinimas
Vietos projekto Nr.             LEADER-12-ŠVENČIONYS-02-037
vykdytojas                               Švenčionių rajono Kaltanėnų kaimo bendruomenė
PAVADINIMAS                              ,,Iš senolių skrynios į kiekvieno širdį“
PROJEKTO VERTĖ, Lt                 10 000,00
PARAMOS SUMA, Lt                     8 000,00
PROJEKTO TERMINAI                2012 m. rugsėjis – 2013 m. liepa
PROJEKTO VADOVAS                 Gitana Lamėnienė
     Pagrindinis projekto tikslas – kaimo gyventojų socialinio kultūrinio gyvenimo pagyvinimas, vaikų, jaunimo ir senjorų užimtumo problemų sprendimas. Iškeltam tikslui pasiekti, numatytas uždavinys - organizuoti susitikimus gyventojams, suburti ir supažindinti su senaisiais amatais. Planuojama organizuoti senųjų amatų atgaivinimo mokymus: 3 mokymai po 25 žmones. Planuojama, kad mokymai vyks po 6 val. 

     Tam, kad į bendrą veiklą įtraukti įvairios socialinės padėties, įvairių tautybių ir išsilavinimo žmones, planuojama dalykinė kelionė (50 dalyvių) „Iš senolių skrynios į kiekvieno širdį“, kurios metu planuojama susipažinti su Aukštaitijos krašto senaisiais amatais ir tradicijomis, aplankant muziejus ir dirbančius senuosius amatininkus. Projekto pabaigoje planuojama baigiamasis koncertas – vakaronė bendruomenės nariams, skirtas bendruomenės ryšiams glaudinti. Kadangi lėšų stygius yra viena iš priežasčių glaudžiam bendruomenės gyvavimui, veiklos ir užimtumo sukūrimui, parama būtų didelė paspirtis. Pažintinės išvykos organizavimas, įtrauks į bendrą veiklą įvairios socialinės padėties, įvairių tautybių ir išsilavinimo žmones. Išvykos metu planuojamas susitikimas su Palūšės kaimo bendruomene pasikeitimams gerąja patirtimi. Strigailiškių kaime bendruomenė susipažintų su senosiomis šakočių kepimo tradicijomis, apžiūrėtų įgyvendintus projektus Palūšėje. Planuojama aplankyti Palūšės bažnyčią, Salako jūrų muziejų, Stelmužės ąžuolą, vergų bokštą, Stelmužės bažnyčią, taip pat Rokiškio krašto muziejaus – dvaro rūmų salės XIV-XVI amžiaus rūbų kolekciją, L. Šepkos drožinių ekspoziciją, Rokiškio bažnyčią.

     Šis projektas vienys Kaltanėnų kaimo bendruomenę, mažins socialinę atskirtį, skatins veiklai, ugdys jų gebėjimus veikti kartu. Per projektą pritraukus žmones ir parodžius galimybes, leidus jiems pajausti, kad kartu galima nuveikti daug smagių ir įdomių dalykų, juos būtų galima ir toliau išlaikyti aktyvesnius. 

